Anna Akhmatova

Anna Andreievna Akhmatova (; Bolxoi Fontan, Errusiar Inperioa, 1889ko ekainaren 23agreg./ekainaren 11jul. - Mosku, Sobietar Batasuna, 1966ko martxoaren 5a), ezkongabe-izenez Anna Andreievna Gorenko, errusiar poeta izan zen, XX. mendeko Errusiako poetarik gailenetako bat. 1965ean eta 1966an Literaturako Nobel Sarirako proposatu zuten.

Biografia 
Itsaso Beltzetik oso hurbil jaio zen, Bol’shoi Fontan-en. Ama, Inna Erazmovna Stogova eta bere aita, Andrei Antonovich Gorenko, familia dirudun eta ospetsuetatik zetozten eta ondorioz, San Petesburgoko aristokraten auzo batean hazi zen, Tsarskoe Selo-n (hitzez hitz, Tsarraren Herria). Bertan ezagutu zuen bere lehenengo senarra izango zena, Nikolai Stepanovich Gumilev.

Gorenko gimnasia ikaslea zen eta 1907an, Kieveko Fundukleevskaia gymnasium-ean graduatu zen. Ondoren, Kieveko Emakumeentzako Unibertsitatean izena eman zuen, Zuzenbide Sailean, baina geroago utzi zuen.

1907an bere lehenengo poesia argitalpena egin zuen Sirius aldizkarian, bere izenarekin sinatuz, nahiz eta gero Akmatova ezizena hartu zuen, Khan Akhmat izeneko senide baten omenez, ustez Genghis Khan-en leinukoa baitzen bere familia.

Bere lehen kolekzio, Vecher (1912), argitaratu eta fama hartu zuen jarraian. Urte berean bere seme bakarra jaio zen Nikolaevich Gumilev. Bere bigarren liburua, Chetki (1914) famatuena izan zen.

Idazleak maitale ugari izan zituen, haien artean, Vladimir Kazimirovich Shileiko bere bigarren senarra izango zena.

Hirugarren argitalpena, Belaia staia (1917) Lehen Mundu Gerraren testuinguruan idatzi zuen, eta nazioaren aldeko ikuspegia ageri da. Errusiako Gerra Zibilean Sheremet’ev Palace-n bizi izan zen Boltxebikeen gobernuaren oneritziarekin.

Nikolai Nikolaevich Punin bere hirugarren senarra izan zen, hau ere poeta baina ezkontzak ez zuen asko iraun.

1953an, Estalin hil eta gero, bere poemetako asko zentsuratuak izan ziren eta orduan, nazioartean sari ugari jaso zituen.1966an hil zen, bihotzeko bat jota.

Argitalpenak

Gaztelaniara itzulitako liburuak: 

 He leído que no mueren las almas (Literatura Random, 2018)
 Mandelstam (Nórdica Libros, 2020)
 Réquiem; Poema sin héroe (Catedra, 2021)

Gaztelaniara itzulitako antologiak: 

 El canto y la ceniza (Galaxia Gutemberg, 2019)

Sariak eta Aitortzak 

 1964an, Etna Taormina Nazioarteko Poesia Saria jaso zuen.
 1965an, Ohorezko doktoretza Oxfordeko Unibertsitatearen eskutk.
 1965ean Literaturako Nobel Sarirako proposatua.
 1966an Literaturako Nobel Sarirako proposatua.
 1989ean, Semyon Aranovich zuzendariak fim bat eskaini zion, Личное дело Анны Ахматовой izenekoa.

Irudi galeria

Erreferentziak

Ikus, gainera 

 Nikolái Gumiliov
 Ósip Mandelshtam
 Marina Tsvetáieva

Kanpo estekak 

Odesatarrak
Errusiako poetak
Errusiako ekialdeko ortodoxoak
Sobietar Batasuneko idazleak
XX. mendeko emakume idazleak
Errusiako noblezia
Gaixotasun kardiobaskularrek hildakoak